《赵庸斋挽诗 其一》
宋代·林希逸

金章虽贵岂公荣，一点孤忠百世名。字字清吟如太白，篇篇奏疏似更生。

士缘气类归宗主，身为朝廷作重轻。当世共传书几种，最初曾见易先成。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。